Mihai Bordeianu, după egalul smuls de Poli Iași cu Oțelul în deplasare: "Știam că este o echipă arțăgoasă!"
Poli Iași a plecat cu un singur punct de la Galați după 1-1 cu Oțelul. Mihai Bordeianu a reacționat la finalul celor 90 de minute.
Mijlocașul a comentat pe seama play-out-ului, care va începe săptâmâna viitoare cu un meci tot împotriva Oțelului, dar și despre absența lui Leo Grozavu, care a fost suspendat.
"Știam că este o echipă arțăgoasă!"
"Așa sunt jocurile la Galați, știam că este o echipă arțăgoasă, dacă intri în jocul ei automat va fi unul de luptă, cu mingi lungi. Totuși, am făcut egal, ne-am propus mai mult, dar trebuie să ieșim cu capul sus. În câteva zile ne întoarcem aici, iar acum se joacă pe 3 puncte.
Am început bine meciul, ca de obicei…la fiecare meci vorbim între noi, să jucăm într-un anumit fel, să ne facem jocul. De multe ori deschidem scorul, după nu știu ce se întâmplă, nu mai avem același ritm, constanță, iar adversarul vine peste noi. Am pierdut multe puncte după ce am condus.
Nu pot să spun neapărat că a contat foarte mult (n.r. absența antrenorului Leo Grozavu, suspendat), dar, fiind lângă noi, vede altfel jocul, auzim mai ușor indicațiile lui. În tur tot 1-1 a fost, acum la fel.
Dacă ne uităm la sezonul regulat am obținut multe puncte în deplasare, ne-am fi dorit să jucăm 5 meciuri acasă, dar nu avem de ce să ne plângem", a spus Mihai Bordeianu, conform Prima Sport.